

**ПРАКТИЧЕСКА ЗАДАЧА – ДЕН 1**

**СОЦИАЛНА МЕДИЦИНА**

**ДЪРЖАВЕН СТАЖ**

**ТЕМА**

**ЕПИДЕМИОЛОГИЯ**

СПЕЦИАЛНОСТ **“МЕДИЦИНА”**

**ПЛЕВЕН**

**2020**

**ЗАДАЧИ**

**Задача 1: Измерване честотата на заболяванията**

При проведен скрининг за рак на гърдата сред 5000 жени, заболяването е открито при 25 от тях. През следващите 5 години в същата група са възникнали 10 нови случая на рак на гърдата.

* Изчислете възможните мерки за честотата на заболяването в изследваната група.

**Задача 2: Сравняване честотата на заболяванията**

В проучване за връзката между постменопаузалната хормонозаместваща терапия и исхемична болест на сърцето са представени следните резултати:

|  |  |  |
| --- | --- | --- |
| Експозиция | Резултат (заболявяне) | Период на наблюдение човеко-години |
| Експонирани   * Употребявали в миналото * Употребяващи в момента   Неекспонирани (никога не са употребявали) | **30**  19  11  **60** | 54 308  24 386  29 922  51 477 |

1. Изчислете подходяща мярка за оценка на силата на връзката в това проучване.
2. Интерпретирайте резултата.
3. Смятате ли, че обособяването на сравнителна група „експонирани в миналото“ е уместно и защо?

**Задача 3: Видове епидемиологични проучвания**

* 1. В проучване на връзката между повтарящия се гастроезофагиален рефлукс и рака на хранопровода били сравнени 120 болни с рак на хранопровода и 240 здрави лица. Повтарящ се гастроезофагиален рефлукс имали 80 от болните и 60 от здравите лица.

1. Какъв е видът на проучването?

А. Проспективно кохортно проучване

Б. Ретроспективно кохортно проучване

В. Проучване „случай-контрола“

2.Коя е подходящата мярка за оценка на причинно-следствената връзка?

А. Относителен риск

Б. Odds ratio

3. Изчислете мярка за силата на връзката в описаното проучване

………………………………………………………………………..

1. Коя систематична грешка не може да се прояви в резултатите на проучването

А. Систематична грешка на подбора

Б. Систематична грешка на припомнянето

В. Систематична грешка, поради отпадане на лица от проследяване

**3.2.** Попълнете таблицата като характеризирате епидемиологичните проучвания по предложените критерии. Обосновете отговорите си.

|  |  |  |
| --- | --- | --- |
| Критерии | Случай-контрола | Кохортни |
| Доказване на причинно-следствена връзка |  |  |
| Пряко измерване на заболяемостта |  |  |
| Изследване на рядка причина |  |  |
| Изследване на множествени ефекти от дадена причина |  |  |
| Проучване на множествени експозиции за дадено заболяване |  |  |
| Изследване на рядко заболяване |  |  |
| Определяне на времева зависимост между фактор и заболяване |  |  |
| Възможност за систематична грешка на припомнянето |  |  |
| Възможност за отпадане от проследяване |  |  |
| Изисквано време |  |  |
| Разходи |  |  |

**3.3.** Предложете и обосновете подходяща постановка на епидемиологично проучване за потвърждаване на връзката между високите нива на серумен холестерол и инфаркт на миокарда.

ИЗГОТВЕНА ОТ:

Доц. д-р Мариела Камбурова, дм

Доц. д-р Стела Георгиева, дм